**Р Е П У Б Л И К А Б Ъ Л Г А Р И Я**

**ЧЕТИРИДЕСЕТ И ЧЕТВЪРТО НАРОДНО СЪБРАНИЕ**

**КОМИСИЯ ПО ТРУДА, СОЦИАЛНАТА И ДЕМОГРАФСКАТА ПОЛИТИКА**

**ДОКЛАД**

**Относно: приетия на първо гласуване на 5 февруари 2020 г. Законопроект за изменение и допълнение на Закона за предприятията на социалната и солидарна икономика, № 054-01-2, внесен от народните представители Александър Сиди и Калин Поповски на 14 януари 2020 г.**

***Проект!***

***Второ гласуване***

**З А К О Н**

**за изменение и допълнение на Закона за предприятията на социалната и солидарна икономика**

(Обн., ДВ, бр. 91 от 2018 г.; изм., бр. 17 от 2019 г., изм. и доп., бр. 24 от 2019 г.)

**§ 1.** В Глава трета се създава чл. 10а:

„Чл. 10а. За изпълнение на възложените от Министерството на труда и социалната политика правомощия, Националната агенция за приходите предоставя достъп до регистри, администрирани от агенцията, в средата за междурегистров обмен (RegiX).“

***Предложение от народните представители Светлана Ангелова, Калин Поповски и Александър Сиди:***

 *Чл. 10а се заменя с:*

*„Чл. 10а.За изпълнение на възложените на министъра на труда и социалната политика правомощия по този закон, чрез Средата за междурегистров обмен се предоставя достъп до регистрите, администрирани от Националната агенция за приходите.“.*

**§ 2.** Този закон влиза в сила от деня на обнародването му в „Държавен вестник“.

**ПРЕДСЕДАТЕЛ НА**

**КОМИСИЯТА ПО ТРУДА,**

**СОЦИАЛНАТА И ДЕМОГРАФСКАТА ПОЛИТИКА:**

**Д-Р ХАСАН АДЕМОВ**